TULD JERUUSALEMMAST
Shalom, kallid sõbrad! Täna on mul huvitav teema.
See on seotud meie argieluga.
Me ei vaja seda vaid kord elus,
ja mitte üksnes rasketel aegadel, vaid iga päev.
Elu siin maailmas on vahel karm.
Vahel oleme hämmingus.
Vahel on meie elu segamini.
Täna räägin Jumala rahust.
Mida rahu, 'shalom', tegelikult tähendab?
See tuleb sõnast 'shalem', 'täiuslik', 'terviklik'.
See on miski, kust midagi ei puudu.
'Shalem' on kõik, mida vaja. See on terviklik ja täiuslik.
Jeruusalemm, heebrea keeles 'yerushalaim',
sisaldab sõnu 'yerusha lahem', ehk 'neil on pärand',
aga see on ka 'yiru shalem', ehk 'nad näevad tulevikku",
või tegelikult 'shalaim', kaks korda.
See on Jumala õnnistus, Jumala rahu.
Sellest ei puudu midagi, vaid selles on kõik, mida vaja.
Muidugi elame siin maailmas,
keset kurjust.
Seepärast peame oma usku realiseerima,
et võiksime käia Jumala rahus.
Psalm 29.
Ps 29:10 -
"Issand istus aujärjel veeuputuse tulles,
ja Issand jääb kuningaks igavesti!"
Siin räägitakse Noa päevadest.
Mida Jumal neist päevadest räägib?
Meie ellu võib äkitselt veeuputus saabuda.
See ei pruugi olla veetulv.
See võib olla raskuste tulv.
See võib olla vaimse vastutuse laviin.
Mida Jumal Noale ütleb?
Noa oli huvitav mees.
1. Moosese 6:9―14:
" See on jutustus Noa soost:
Noa oli üks õige mees, täiesti vaga oma rahvapõlve seas;
Noa kõndis koos Jumalaga.
Ja Noale sündis kolm poega - Seem, Haam ja Jaafet.
Aga maa oli Jumala palge ees raisku läinud ja vägivald täitis maad.
Ja Jumal vaatas maad, ja näe, see oli raisku läinud,
sest kõik liha maa peal oli oma eluviisides raiskunud.
Ja Jumal ütles Noale:
'Ma olen otsustanud teha lõpu kõigele lihale,
sest maa on täis nende vägivalda,
ja seepärast, vaata, ma hävitan nemad koos maaga.
Tee enesele laev goferipuust; laev tee kambritega
ja pigita seda seest ning väljast maapigiga!'"
Need huvitavad sõnad on seotud meie päästega.
Teame, et tänapäeva maailmgi jõuab ühel päeval lõpule.
Mul pole vaja selle maailma kurjust isegi kirjeldada.
Maailm paneb vastu Jumalale, oma Loojale,
ega võta Temalt vastu mingit juhtimist.
Miks maailm Jumalale vastu paneb?
Kuna see on saatana, pimeduse vürsti mõju all.
Ta on tegelikult selle maailma jumal.
Maailmas toimub igasugu katastroofe, näiteks uputusi.
On ka majanduskriise.
On inimsuhtekriise ja teisi kriise.
On poliitilisi kriise ja terrorismiohtu.
Maailmas on igasugust kurjust.
Pea siiski meeles,
et Issand istus oma troonil, kui tuli veeuputus.
Issand on kõigest kõrgemal. Ta on su Jumal.
Ta on su Taevaisa, kuna usud Messiast Jeesust.
Kui usud.
Ta on seesama Jumal, kes lõi taeva ja maa.
Ta istub oma troonil kõigest kõrgemal.
Psalm 29:10: "Issand jääb kuningaks igavesti."
Ta on kuningate Kuningas,
kes valitseb su elu ja teab juuksekarvade arvu su peas.
Ära siis muretse. Sisene Jumala rahusse.
Lase Jumala rahu endasse.
Psalm 29:11 - "Issand annab tugevuse oma rahvale;
Issand õnnistab oma rahvast rahuga."
Kõigepealt annab ta oma rahvale väe.
Jumal annab oma rahvale jõu,
millega selle maailma kurjuse keskel hakkama saada.
See toimub rahu, mitte Jumala õnnistuse kaudu.
Ta aitab hakkama saada raskete olukordadega,
kuid mitte üksnes hakkama saada, vaid elada rahus ja õnnistuses.
Võid puhata Jumala rahus siis, kui see on võimatu,
ja kui kõik su ümber muretsevad.
Inimesed su ümber imestavad sinu rahu üle.
Sul on rahu, sest tunned Rahuvürsti.
Jesaja 9:6 - " Sest meile sünnib laps, meile antakse poeg,
kelle õlgadel on valitsus ja kellele pannakse nimeks
Imeline Nõuandja, Vägev Jumal, Igavene Isa,
Rahuvürst."
Tunned Rahuvürsti.
Vajad osadust Temaga.
Ta on andnud sulle võimaluse osaduseks
ristiohvri kaudu
ja Püha Vaimu väljavalamise kaudu.
Sa pead kasvama.
Sa mitte üksnes ei ehita suhet Rahuvürstiga,
vaid ka küpsed oma suhtes Temaga.
On tähtis tunda Pühakirja,
mitte üksnes peas, vaid ka südames.
"Südamega usutakse õigsuseks
ja suuga tunnistatakse päästeks."
Loe Pühakirja iga päev!
Uuri, mida Jumal ütleb maailma ja tingimuste kohta.
Mida Jumal ütleb neile, kes kardavad Issandat
ja ootavad Jeesuse naasmist maa peale?
Pühakirja ei antud uskmatuile, vaid meile.
Peame teadma, mida Jumal ütleb.
Ja Ta ütleb, et rasketel aegadel, veeuputuses ja kriisides,
annab Ta oma rahvale jõudu.
Issand õnnistab oma rahvast rahuga.
Sul on seega alati Jumala rahu ja õnnistus.
See on õnnistus elavalt Jumalalt.
Rahu on õnnistus, rahu on kingitus.
Jumal tahab, et selle vastu võtaksime.
Mida kuningas Saalomon, Taaveti poeg selle kohta ütleb?
Taavet räägib Psalmides
ja Saalomon, Tema poeg Õpetussõnades.
Õpetussõnad, peatükk 10.
Õps 10:22 -
"See on Issanda õnnistus, mis teeb rikkaks,
ja oma vaev ei lisa sellele midagi juurde."
See salm kõnetab mind sügavalt.
Rahu on Jumala õnnistus.
"Issanda õnnistus teeb rikkaks,
oma vaev ei lisa sellele midagi juurde."
Jumal tahab õnnistada oma rahvast rahuga.
See õnnistus ei tekita vaeva ega kibedust.
See toob rõõmu, kainet mõistust ja jõudu.
Jumal kutsub meid rahusse.
Loeme veel mõned salmid.
Johannese evangeelium, 14. peatükk.
Johannese 14:27 -
Loeme tegelikult ka juba eelnevad salmid.
Joh 14:24 - " Kes mind ei armasta, ei pea mu sõnu.
Ja sõna, mida te kuulete, ei ole minu,
vaid Isa sõna, kes minu on saatnud.
Seda ma olen teile rääkinud teie juures viibides.
Aga Lohutaja, Püha Vaim ..." See on tähtis!
"Aga Lohutaja, Püha Vaim ..."
Tunnen seda öeldes võidmist.
"Kuid Trööstija, Püha Vaim,
kelle Isa saadab minu nimel ..." Ehk Jeesuse nimel.
"... tema õpetab teile kõik ja tuletab teile meelde kõik,
mida mina teile olen öelnud."
Püha Vaim õpetab ja meenutab meile kõike,
mida Jeesus on rääkinud.
Kui loeme Jumala Sõna,
uurime seda päevad ja ööd,
nii et täpselt õigel hetkel, raskes olukorras,
kui kohtame vastuseisu,
ja meie ees on väljakutseid,
meenutab Püha Vaim meile kõike, mida Jeesus on rääkinud.
Ta jätkab Johannese 14:27 -
"Rahu ma jätan teile ..."
Kõigepealt ütles ta, et Isa läkitab Tema nimel Püha Vaimu,
ja seejärel, et Ta jätab meile rahu.
"... oma rahu ma annan teile.
Mina ei anna teile nõnda nagu maailm annab.
Teie süda ärgu ehmugu ega mingu araks!"
Ta räägib hirmust ja murest.
Ta räägib aegadest, mil me ei tea, mis ees ootab.
Ta ütleb: "Ära karda, usu vaid!"
"Ma annan teile oma rahu. Ma ei jäta sind maha."
"Ma armastan sind."
Ta teab su olukorda ja tunneb sind.
Ära siis muretse!
Et see õnnistus, Jumala rahu, võiks sinus elada,
ja et see kannaks vilja ning võiksid seda nautida,
pead sa midagi teadma.
Muretsemine on patt.
See võib olla rünnak, mis viib pattu, kui liialt muretseda.
On vale muretseda asjade pärast, mille puhul ei saa midagi parata.
Veel üks asi.
Kui sa ei ela Jumala Sõna järgi,
ei kanna Jumala rahu su elus vilja.
Sa ei saa nautida selle õnnistuse vilju.
Kui elad patus,
siis vägi, mille Jumal oma rahvale annab, ei toimi.
Sa ei saa elada Jumala väes.
Õnnistus ja rahu ei toimi su elus.
Hävitaja, vaenlane, sööb kõik, mida külvad.
Sa ehk ei mõista, miks see juhtub. Ehk on sul pattu.
Seepärast räägib Jeesus Pühast Vaimust.
Pead kasvama Püha Vaimu osaduses
ja arendama oma suhet Jumala Vaimuga.
Siis võid usaldada Issandat, hüljata patu,
käia Jumala teel ja teha Tema tahtmist.
Ja kui kohtad raskusi, tunned Jumala rahu.
Sa ei tea seda üksnes mõistusega,
vaid tunned konkreetset rahu.
Näed, kuidas see toimib.
Kui kõik muretsevad ja on lootuse kaotanud,
on sinul rahu.
Tead, mida Jumal oma Sõnas ütleb.
See on väga tähtis.
Täna on see tähtsam kui kunagi varem.
Igal ajal võib midagi juhtuda, ükskõik, kus sa elad,
kas Soomes, Venemaal, Armeenias, Ukrainas,
USAs või Iisraelis.
See maailm ei saa sulle turvatunnet anda.
Siin maailmas pole sul turvaline.
Maailm ei saa anda seda rahu,
mida annab Jumal.
"Rahu ma jätan teile ..."
Jeesus suri ristil.
Ta läbis raskeid katsumusi.
Ometi oli Tal rahu.
Mida Ta tegi, kui Ristija Johannes hukati?
Ta läks kõrbe palvetama.
Lisaks Jumala Sõna uurimisele on vaja ka palvet.
Palve on suhe Jumalaga.
See on vestlus Issandaga Püha Vaimu vahendusel.
Kui loed Pühakirja, Jumal räägib sinuga.
Kui palvetad, räägid Jumalaga.
Siis märkad, et oled rahulik ja usaldad.
Usaldad Issandat ja vaatad tulevikku täis usku.
Oled täis lootust selle suhtes, et kõik pöörab heaks.
Mis ka ei juhtuks, tead, mida Issand on öelnud.
Ta annab rahvale jõu ja õnnistab oma rahvast rahuga.
Mida Jumal ütleb Iisraeli õnnistamise kohta?
Issand ütles Moosesele, kuidas Aaron peab Iisraeli õnnistama.
4. Moosese raamatu 6. peatükk.
See on nn preesterlik õnnistus.
4. Moosese 6:22―27:
"Ja Issand rääkis Moosesega, öeldes: 'Räägi Aaroni ja ta poegadega
ning ütle: Õnnistades Iisraeli lapsi, öelge neile nõnda:
Issand õnnistagu sind ja hoidku sind!
Issand lasku oma pale paista sinu peale ja olgu sulle armuline!
Issand tõstku oma pale sinu üle
ja andku sulle ..." Mida?
Rahu on õnnistus. "... andku sulle rahu."
"Nõnda pandagu minu nimi Iisraeli laste peale
ja mina õnnistan neid!"
Rahu, 'shalom', on üks Jumala nimedest.
"Nõnda pandagu minu nimi Iisraeli laste peale
ja mina õnnistan neid!”
Kõik juudi isad, eriti usklikud,
tunnevad neid salme.
Nad õnnistavad oma lapsi selle õnnistusega.
Kord aastas tulevad preestrid Nutumüürile
õnnistama Iisraeli selle õnnistusega.
Kui Iisrael mõistab,
kui palju tähtsam on meil, Jumala lastel mõista,
et Jumal annab rahu
oma Poja Jeesuse, meie Messia ja Lunastaja kaudu.
Peame seda rahu oma südameis hoidma.
Peame arendama oma suhet Jumalaga,
uurima Tema Sõna ja täitma Tema tahet.
Peame tegema seda, mida Jumal oma Sõnas ütleb.
Ärgem muretsegem!
Töö juures liiguvad kuuldused koondamistest.
Usu pigem, et sind ei koondata.
Ja isegi kui koondatakse, siis tea,
et Jumal ei võta sult kunagi midagi ära,
ilma et Ta poleks juba ette sulle midagi veel paremat andnud.
Muidugi pead sa selleks valmistuma.
Kui sa tõesti teenid ja armastad Issandat,
ja armastadki, sest Tema on sind enne armastanud,
kui sa siis tõesti teenid Teda ...
Räägin praegu rahaasjadest,
kõigest, mis on seotud su töö ja palgaga.
Kui tõesti teenid Issandat, on sinu aare Issanda teenimises,
nagu Jeesus ütles:
"Üksnes Issandat, oma Jumalat pead sa kummardama,
ja Teda üksi teenima."
Kui tõesti annad oma anded oma kogudusele,
armastad ja teenid inimesi ning võtad vastu külalisi,
siis Issand hoolitseb su töökoha eest Jeesuse nimel.
Kui said arstilt diagnoosi,
mille väitel sul on tõsine haigus,
kui sa elad Jumala Sõna järgi,
siis hüüa tervendava Jumala, rahu Jumala poole.
Vaata, mida Sõna ütleb!
Lõpetuseks meenutan,
et Issand istus oma troonil, kui tuli veeuputus.
Ta käskis Noal ehitada laeva ja koos perega sisse minna.
Ap t 16:31: "Usu Issandasse Jeesusesse,
siis pääsed sina ja su pere!”
Isegi kui su ümber on veeuputus,
on sul rahu Jeesuses.
Issand jääb kuningaks igavesti.
Lase Tal enda Kuningas olla. Kuidas see käib?
Kui teed seda, mis Ta sul Sõnas teha käsib.
Veel üks asi.
Issand annab oma rahvale väe ja õnnistab oma rahvast rahuga.
Võta vastu Tema rahu, vägi ja õnnistus,
ning lõpeta muretsemine ja patus elamine!
Õnnistan teid preesterliku õnnistusega.
"Ja Issand rääkis Moosesega, öeldes: 'Räägi Aaroni ja ta poegadega
ning ütle: Õnnistades Iisraeli lapsi, öelge neile nõnda:
Issand õnnistagu sind ja hoidku sind!
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Nõnda pandagu minu nimi Iisraeli laste peale
ja mina õnnistan neid!'" Jeesuse nimel.
Tänu Jumalale selle sõnumi eest.
Elagem nii, et Jumal õnnistab ja aitab meid.
Tõlge: Monika Jaaguri